Geen ontwrigting by 'verdraagsame' DA se konferensie verwag | Netwerk24
Dr. Ivan MeyerFoto: SON
Die DA verwag nie enige ontwrigting óf 'n uitstappery by sy beleidskonferensie die komende naweek deur van sy lede wat ondersteuners is van voormalige swart leiers wat uit ontevredenheid uit die party bedank het nie.
Dr. Ivan Meyer, tussentydse federale DA-voorsitter, het dit Vrydag tydens 'n aanlyn nuuskonferensie gesê toe hy en Gwen Ngwenya, DA-beleidshoof, joernaliste oor die party se voorbereidings vir die party se eerste virtuele beleidskonferensie toegespreek het.
Die konferensie – wat Saterdag en Sondag plaasvind – sal deur meer as 200 afgevaardigdes bygewoon word waar DA-beleid oor waardes en beginsels, sowel as oor ekonomiese geregtigheid, hoog op die agenda sal wees.